ಎಡಿನ್‌ಬರ್ಗ್‌‌ ನಗರದಲ್ಲಿ ನಾಲ್ಕು ವಿಶ್ವವಿದ್ಯಾಲಯಗಳಿದ್ದು 100,000ಕ್ಕೂ ಹೆಚ್ಚಿನ ಸಂಖ್ಯೆಯ ವಿದ್ಯಾರ್ಥಿಗಳು ಮಹಾನಗರದಲ್ಲಿ ಶಿಕ್ಷಣ ಪಡೆಯುತ್ತಿದ್ದಾರೆ. ರಾಜವಂಶದ ಸನ್ನದಿನ ಮೂಲಕ 1583ರಲ್ಲಿ ಸ್ಥಾಪನೆಯಾದ, ಎಡಿನ್‌ಬರ್ಗ್‌‌ ವಿಶ್ವವಿದ್ಯಾಲಯವು ಸ್ಕಾಟ್‌ಲೆಂಡ್‌‌'ನ ಪ್ರಾಚೀನ ವಿಶ್ವವಿದ್ಯಾಲಯಗಳಲ್ಲಿ ಒಂದಾಗಿದ್ದು St ಆಂಡ್ರ್ಯೂಸ್‌‌, ಗ್ಲಾಸ್ಗೋ ಮತ್ತು ಆಬರ್ಡೀನ್‌‌ಗಳ ನಂತರ ರಾಷ್ಟ್ರದ ನಾಲ್ಕನೇ ಅತ್ಯಂತ ಹಳೆಯ ವಿಶ್ವವಿದ್ಯಾಲಯವಾಗಿದೆ. ಮೂಲತಃ ಓಲ್ಡ್‌ ಕಾಲೇಜ್‌/ಹಳೆಯ ಮಹಾವಿದ್ಯಾಲಯದ ಆವರಣದಲ್ಲಿ ಕಾರ್ಯಾಚರಿಸುತ್ತಿದ್ದ ವಿಶ್ವವಿದ್ಯಾಲಯವನ್ನು ದ ಮೌಂಡ್‌/ಗುಡ್ಡೆ ದಿಬ್ಬ, ರಾಯಲ್‌ ಮೈಲ್‌‌ ಮತ್ತು ಜಾರ್ಜ್‌‌‌ ಚೌಕಗಳಲ್ಲಿನ ಕಟ್ಟಡಗಳಿಗೆ ವಿಸ್ತರಿಸಲಾಗಿದೆ. ಮಹಾನಗರದ ದಕ್ಷಿಣದಲ್ಲಿರುವ ಇಂದು ಕಿಂಗ್ಸ್‌‌ ಬಿಲ್ಡಿಂಗ್ಸ್‌ ಕಟ್ಟಡ ಸಮುಚ್ಚಯದಲ್ಲಿರುವ ಕಾಲೇಜ್‌ ಆಫ್‌ ಸೈನ್ಸ್‌ ಅಂಡ್‌ ಇಂಜಿನಿಯರಿಂಗ್‌ ಕಟ್ಟಡಗಳಲ್ಲಿ ಬಹುತೇಕ ತರಗತಿಗಳನ್ನು ನಡೆಸಲಾಗುತ್ತದೆ. ಅದಕ್ಕೆಂದೇ ಕಟ್ಟಿಸಲಾದ ಲಿಟಲ್‌‌ ಫ್ರಾನ್ಸ್‌‌ನಲ್ಲಿನ ನವೀನ ಎಡಿನ್‌ಬರ್ಗ್‌‌ ರಾಜ ಚಿಕಿತ್ಸಾಲಯ/ರಾಯಲ್‌ ಇನ್‌ಫಾರ್ಮರಿ ಸನಿಹದ ಕಟ್ಟಡಕ್ಕೆ ವೈದ್ಯಕೀಯ ಮಹಾವಿದ್ಯಾಲಯವನ್ನು 2002ರಲ್ಲಿ ಸ್ಥಳಾಂತರಿಸಲಾಯಿತು. 2009ರ ಸಾಲಿನ THES ಜಾಗತಿಕ ವಿಶ್ವವಿದ್ಯಾಲಯ ಶ್ರೇಯಾಂಕಗಳಲ್ಲಿ ವಿಶ್ವದಲ್ಲೇ 20ನೇ ಸ್ಥಾನವನ್ನು ಈ ವಿಶ್ವವಿದ್ಯಾಲಯವು ಪಡೆದಿದೆ.
1960ರ ದಶಕದಲ್ಲಿ ಹೀರಿಯಟ್‌-ವಾಟ್‌ ವಿಶ್ವವಿದ್ಯಾಲಯ ಮತ್ತು ನೇಪಿಯರ್‌ ತಾಂತ್ರಿಕ ಮಹಾವಿದ್ಯಾಲಯಗಳನ್ನು ಸ್ಥಾಪಿಸಲಾಯಿತು. 1821ರಲ್ಲಿ ಉದ್ಯೋಗವರ್ಗಕ್ಕೆ ತಾಂತ್ರಿಕ ಶಿಕ್ಷಣ ನೀಡಲು ಮಹಾವಿದ್ಯಾಲಯವೊಂದನ್ನು ತೆರೆಯಲಾದದ್ದು ನಂತರ ಹೀರಿಯಟ್‌-ವಾಟ್‌ ವಿಶ್ವವಿದ್ಯಾಲಯವಾಗಿ ಮಾರ್ಪಟ್ಟಿದೆ. ಮಹಾನಗರದ ಪಶ್ಚಿಮಕ್ಕಿರುವ ರಿಕ್ಕಾರ್‌‌ಟನ್‌‌ ಮೂಲದ ಹೀರಿಯಟ್‌-ವಾಟ್‌ ವಿಶ್ವವಿದ್ಯಾಲಯವು ವಾಸ್ತುಶಿಲ್ಪ/ಎಂಜಿನಿಯರಿಂಗ್‌, ಉದ್ಯಮ ಮತ್ತು ಗಣಿತಶಾಸ್ತ್ರಗಳ ಕ್ಷೇತ್ರಗಳಲ್ಲಿ ಪ್ರಧಾನ ತಜ್ಞತೆಯನ್ನು ಪಡೆದಿದೆ. ನೇಪಿಯರ್‌ ಮಹಾವಿದ್ಯಾಲಯವನ್ನು 1986ರಲ್ಲಿ ನೇಪಿಯರ್‌ ಪಾಲಿಟೆಕ್ನಿಕ್‌ ಎಂದು ಮರುನಾಮಕರಣ ಮಾಡಲಾಗಿದ್ದರೆ ವಿಶ್ವವಿದ್ಯಾಲಯದ ಸ್ಥಾನಮಾನವನ್ನು 1992ರಲ್ಲಿ ನೀಡಲಾಯಿತು. ಹಿಂದಿನ ಕ್ರೈಗ್‌ಲಾಕ್‌ಹಾರ್ಟ್‌ ಹೈಡ್ರೋಪಾಥಿಕ್‌ ಮತ್ತು ಮರ್ಚಿಸ್ಟನ್‌‌ ಗೋಪುರಗಳೂ ಸೇರಿದಂತೆ ಮಹಾನಗರದ ದಕ್ಷಿಣ ಮತ್ತು ಪಶ್ಚಿಮ ದಿಕ್ಕುಗಳಲ್ಲಿ ಎಡಿನ್‌ಬರ್ಗ್‌‌ ನೇಪಿಯರ್‌‌‌‌ ವಿಶ್ವವಿದ್ಯಾಲಯವು ತನ್ನ ಆವರಣ/ಪ್ರಾಂಗಣಗಳನ್ನು ಹೊಂದಿದೆ. ನಗರವು ಸ್ಕ್ರೀನ್‌ ಅಕಾಡೆಮಿ ಸ್ಕಾಟ್‌ಲೆಂಡ್‌‌ ಸಂಸ್ಥೆಗೆ ನೆಲೆಯೂ ಆಗಿದೆ.

ಮಹಾನಗರದಲ್ಲಿನ ಮತ್ತಷ್ಟು ಹೆಚ್ಚಿನ ಅಧ್ಯಯನದ ಮಹಾವಿದ್ಯಾಲಯಗಳಲ್ಲಿ ಜ್ಯೂವೆಲ್‌‌ ಅಂಡ್‌ ಎಸ್ಕ್‌ ಮಹಾವಿದ್ಯಾಲಯ (1903ರಲ್ಲಿ ಸ್ಥಾಪಿಸಲಾಗಿದ್ದ ಲೇಯ್ತ್‌‌ ನಾಟಿಕಲ್‌ ಮಹಾವಿದ್ಯಾಲಯವನ್ನು ಸಂಘಟಿಸಿದ), 1968ರಲ್ಲಿ ತೆರೆಯಲಾಗಿದ್ದ ಟೆಲ್‌‌ಫರ್ಡ್‌ ಮಹಾವಿದ್ಯಾಲಯ ಮತ್ತು 1970ರಲ್ಲಿ ತೆರೆಯಲಾಗಿದ್ದ ಸ್ಟೀವನ್‌ಸನ್‌ ಮಹಾವಿದ್ಯಾಲಯಗಳೂ ಸೇರಿವೆ. ದಕ್ಷಿಣ ಎಡಿನ್‌ಬರ್ಗ್‌‌ನಲ್ಲಿ ಸ್ಕಾಟಿಷ್‌‌ ಕೃಷಿ ಮಹಾವಿದ್ಯಾಲಯವೂ ಕೂಡಾ ತನ್ನ ಆವರಣ/ಪ್ರಾಂಗಣವೊಂದನ್ನು ಹೊಂದಿದೆ. ಜನವರಿ 2007ರಲ್ಲಿ ವಿಶ್ವವಿದ್ಯಾಲಯದ ಸ್ಥಾನಮಾನ ಪಡೆದ ಕ್ವೀನ್‌‌‌‌‌ ಮಾರ್ಗರೆಟ್‌‌ ವಿಶ್ವವಿದ್ಯಾಲಯವನ್ನು 1875ರಲ್ಲಿ "ಎಡಿನ್‌ಬರ್ಗ್‌‌ ಸ್ಕೂಲ್‌ ಆಫ್‌ ಕುಕರಿ ಅಂಡ್‌ ಡೊಮೆಸ್ಟಿಕ್‌ ಇಕಾನಮಿ" ಎಂಬ ಹೆಸರಿನಲ್ಲಿ ಕ್ರಿಶ್ಚಿಯನ್‌ ಗುತ್ರೀ ರೈಟ್‌‌ ಮತ್ತು ಲೂಯಿಸಾ ಸ್ಟೀವನ್‌ಸನ್‌ರವರುಗಳು ಸ್ಥಾಪಿಸಿದ್ದರು‌.
ಅನುಕ್ರಮವಾಗಿ 1506 ಮತ್ತು 1681ನೇ ಇಸವಿಗಳಲ್ಲಿ ರಾಜ ಸನ್ನದುಗಳ ಮೂಲಕ ಸ್ಥಾಪಿಸಲಾಗಿದ್ದ ರಾಯಲ್‌ ಕಾಲೇಜ್‌‌ ಆಫ್‌ ಸರ್ಜನ್ಸ್‌ ಆಫ್‌ ಎಡಿನ್‌ಬರ್ಗ್‌‌ ಮತ್ತು ರಾಯಲ್‌ ಕಾಲೇಜ್‌‌ ಆಫ್‌ ಫಿಸಿಷಿಯನ್ಸ್‌ ಆಫ್‌ ಎಡಿನ್‌ಬರ್ಗ್‌‌ ಸಂಸ್ಥೆಗಳು ಇತರೆ ಗಮನಾರ್ಹ ಶಿಕ್ಷಣಸಂಸ್ಥೆಗಳಾಗಿವೆ. 1760ರಲ್ಲಿ ಟ್ರಸ್ಟೀಸ್‌ ಡ್ರಾಯಿಂಗ್‌ ಅಕಾಡೆಮಿ ಆಫ್‌ ಎಡಿನ್‌ಬರ್ಗ್‌‌ ಸಂಸ್ಥೆಯನ್ನು ಸ್ಥಾಪಿಸಲಾಯಿತು - 1907ರಲ್ಲಿ ಇದು ಎಡಿನ್‌ಬರ್ಗ್‌‌ ಕಲಾ ಮಹಾವಿದ್ಯಾಲಯವೆಂದಾಯಿತು.
ಮಹಾನಗರ ಪೌರಸಮಿತಿಯ ಆಡಳಿತಕ್ಕೆ ಒಳಪಟ್ಟಂತೆ ಒಟ್ಟು 18 ಶಿಶುವಿಹಾರ/ನರ್ಸರಿ, 94 ಪ್ರಾಥಮಿಕ ಮತ್ತು 23 ಮಾಧ್ಯಮಿಕ ಶಾಲೆಗಳು ಎಡಿನ್‌ಬರ್ಗ್‌‌ನಲ್ಲಿವೆ.
ಇವುಗಳೊಂದಿಗೆ ಜಾರ್ಜ್‌‌‌ ಹೆರಿಯಟ್‌‌'ರ ಶಾಲೆ, ಫೆಟ್ಟೆಸ್‌ ಕಾಲೇಜ್/ಮಹಾವಿದ್ಯಾಲಯ, ಮರ್ಚಿಸ್ಟನ್‌‌ ಕೋಟೆಕೊತ್ತಲ ಶಾಲೆ, ಜಾರ್ಜ್‌‌‌ ವಾಟ್ಸನ್ಸ್‌‌ ಮಹಾವಿದ್ಯಾಲಯ, ಎಡಿನ್‌ಬರ್ಗ್‌‌ ಅಕಾಡೆಮಿ ಮತ್ತು ಸ್ಟೀವರ್ಟ್‌ರ ಮೆಲ್‌ವಿಲ್ಲೆ ಮಹಾವಿದ್ಯಾಲಯಗಳೂ ಸೇರಿದಂತೆ ಅನೇಕ ಸ್ವತಂತ್ರ ಶುಲ್ಕ ಪಾವತಿಸಬೇಕಾದ ಶಾಲೆಗಳಿಗೆ ಮಹಾನಗರವು ನೆಲೆಯಾಗಿದೆ. ಸ್ವತಂತ್ರ ಶಾಲೆಗಳ ವಿದ್ಯಾರ್ಥಿಗಳ ಪ್ರಮಾಣವು 2009ರಲ್ಲಿ 24.2%ರಷ್ಟಿದ್ದು, ರಾಷ್ಟ್ರೀಯ ಸರಾಸರಿಯಾದ 4%ಕ್ಕೂ ಸ್ವಲ್ಪವೇ ಹೆಚ್ಚಿನ ಹಾಗೂ ಸ್ಕಾಟ್‌ಲೆಂಡ್‌ನ‌ ಇತರ ಯಾವುದೇ ಪ್ರದೇಶದ ಸರಾಸರಿಗಿಂತ ಹೆಚ್ಚಿನದಾಗಿದೆ.
ಎಡಿನ್‌ಬರ್ಗ್‌‌ ಪ್ರಾಣಿ ಸಂಗ್ರಹಾಲಯ
ಐಸ್‌ ಹಾಕಿ
ಶಿಕ್ಷಣ
ಉತ್ಸವಾಚರಣೆಗಳು